A Umuzuko wa Yesu
· Ese umuzuko ni ikintu cyabayeho mu mateka? (1 Abakorinto 15:1–11)
· Mbere y’uko Pawulo avuga ku gushidikanya kw’Abakorinto kuby’umuzuko, yabibukije uburyo ubutumwa bwiza bukora (1 Abakorinto 15:1–2): Burabwi-rizwa => Burākīrwa => Umuntu abushikamamo => Agakiza karaboneka.
· Kandi ubutumwa bwiza bubwirizwa ni ubuhe? (1 Abakorinto15:3–4): Kristo yapfiriye ibyaha byacu => Kristo yarahambwe => Kristo yazutse ku munsi wa gatatu.
· Kandi se tuzi dute ko umuzuko ari ikintu cyabayeho mu mateka? Ni nde wabonye Yesu wazutse? (1 Abakorinto 15:5–8): Petero n’abandi bo muri 12 => Benedata barenga 500 => Yakobo n’intumwa => Pawulo “w’icyenda”.
· Pawulo asobanura neza ko ubutumwa bwiza ari umurimo w’Imana ukorwa “nk’uko Ibyanditswe Byera bivuga.” Ni ukuvuga ko ari gahunda yagenwe mbere y’igihe, aho umuzuko ufite umwanya w’ingenzi. Ese hari ufite gushidikanya? Nabaze abahamya bari bakiriho icyo gihe!
B Ingaruka z’umuzuko wa Yesu
· Byajyaga kuba bite iyo Kristo atazuka mu bapfuye? (1 Abakorinto 15:12–19)
· Guhakana ukubaho k’umuzuko bitera urujijo mu myizerere ya Gikristo, kuko “niba nta muzuko w’abapfuye uzabaho, Kristo na We yaba atarazutse” (1 Abakorinto 15:12–13). Kandi niba Yesu atarazutse …
(1) Kubwiriza ubutumwa bwiza byaba ari ubusa [ntacyo byaba bivuze] (1 Abakorinto 15:14a)
(2) Kwizera kwacu kwaba ari uk’ubusa [ntacyo kuvuze] (1 Abakorinto 15:14b) [imburamumaro] (1 Abakorinto 15:17a)
(3) Twaba turi abahamya b’ikinyoma (1 Abakorinto 15:15)
(4) Twaba tukiri mu byaha byacu (1 Abakorinto 15:17b)
(5) Abapfuye ntibazigera bazuka (1 Abakorinto 15:18)
· Hatabayeho kuzuka, Yesu yaba ari umukiranutsi wishwe nta mpamvu, ariko udashobora gukiza. “Ariko noneho Kristo yarazutse” (1 Abakorinto 15:20a). Dufite Umukiza MUZIMA.
· Kubw’iyo mpamvu, ubutumwa bwiza bufite ishingiro; ni na ko ukwizera kwacu gufite ishingiro; turi abahamya b’ukuri; ibyaha byacu byarababariwe; kandi abapfiriye muri Kristo bazongera kubaho.
· Ni iki kitwiringiza umuzuko? (1 Abakorinto 15:20–34)
· Ikintu cya mbere duhamirizwa no kuzuka kwa Yesu nuko abo muri twe twemeye Inama y’Agakiza—uhereye kuri Adamu kugeza ku iherezo ry’isi—nidupfa, tuzongera kubaho (1 Abakorinto 15:20–23).
· Bizagenda bite tumaze kuzuka? Yesu azaba anesheje urupfu burundu, bityo azaba amaze kunesha abanzi Be bose (1 Abakorinto 15:25–26). Hanyuma, Yesu azegurira byose Data, kugira ngo “Imana ibe byose kuri bose” (1 Abakorinto 15:24, 28).
· Ikigeretse kuri ibyo twiringizwa by’ahazaza, Pawulo atwereka ibindi byiringirwa bibiri bigira ingaruka ku mibereho yacu ya buri munsi:
(1) Ni ngombwa kubwiriza ubutumwa bwiza, nubwo byaba birimo imibabaro cyangwa akaga (1 Abakorinto 15:30–32)
(2) Ni ngombwa kubaho imibereho ijyanye n’amahame ya Bibiliya (1 Abakorinto 15:33–34).


C Umuzuko wacu
· Tuzazuka dufite umubiri ki? (1 Abakorinto 15:35–49)
· Pawulo akoresha ibigereranyo kugira ngo asobanure itandukaniro hagati y’umubiri wacu wa none n’umubiri wazutse:
(1) Imibiri y’ibimera (1 Abakorinto 15:35–38): Imbuto irabibwa; Impeke zirasarurwa; Imana iha buri kimera umubiri ishaka.
(2) Imibiri yo muri ubu buzima (1 Abakorinto 15:39): Imibiri y’abantu; Imibiri y’inyamaswa; Umubiri w’ifi; Umubiri w’inyoni
(3) Imibiri yo mu Ijuru (1 Abakorinto 15:40–41): Ubwiza bw’izuba; Ubwiza bw’ukwezi; Ubwiza bw’inyenyeri; Buri cyose, mu bwiza bwacyo (kurabagirana)
· Ni irihe tandukaniro riri hagati y’umubiri wa none n’uwazutse? (1 Abakorinto 15:42–44)
(1) Umubiri wa none: Kubora; Igisuzuguriro; Kutagira integer; Uwa kavukire
(2) Umubiri wazutse: Kutabora; Ubwiza; Kugira imbaraga; Uw’umwuka
· Adamu yari afite umubiri wo mu isi, Adamu wa kabiri [Yesu], uwo mu ijuru. Mu kuzuka, imibiri yacu izahinduka nk’umubiri wa Kristo, ni ukuvuga: utabora, ufite ubwiza, ufite imbaraga, uw’umwuka, kandi wo mu ijuru (1 Abakorinto 15:45–49).
· Tuzazurwa ryari? (1 Abakorinto 15:50–58)
· Mbere y’uko Pawulo avuga igihe cy’umuzuko n’ibizaba ku mibiri yacu muri icyo gihe, avuga ko “abafite umubiri n’amaraso bisa batabasha kuragwa ubwami bw’Imana” (1 Abakorinto 15:50). Ese ibi bivuze ko nyuma yo kuzuka tutazagira umubiri ufatika?
· Imvugo ngo “umubiri n’amaraso” ikoreshwa buri gihe nk’ijambo rifitanye isano n’“umuntu” (Matayo 16:17; Abagalatiya 1:16; Abefeso 6:12; Abaheburayo 2:14). Aha, Pawulo akora ikigereranyo: abatuye Isi = kubora; abatuye Ijuru = kutabora. Hano dufite umubiri ubora, bityo, ntidushobora kuwujyana mu Ijuru.
· Ku munsi wo Kugaruka kwa Yesu, umubiri ubora uzahinduka umubiri utabora, nk’umubiri Yesu yazukanye (1 Abakorinto 15:51–55; Luka 24:36–40).
· Ku basinziriye muri Yesu, bizaba nk’aho hashize akanya nk’ako guhumbya. Ni nk’aho hashize isegonda imwe bumvise gufatwa n’ubukonje bw’urupfu, nuko [bazutse] bakaba bari kubona Yesu aje (1 Abakorinto 15:52).
